

REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA TOVARNIK**

**OPĆINSKO VIJEĆE**

***KLASA: 021-05/19-06/04***

***URBROJ:2188/12-04-19-1***

***Tovarnik, 23.4.2019.***

***ZAPISNIK*** *(neusvojeni)*

***sa 17. sjednice Općinskog vijeća Općine Tovarnik održane***

***23.4. 2019. godine u Općinskoj vijećnici Općine Tovarnik s početkom u 15,00 sati***

*Nazočni vijećnici: 1.Dubravko Blašković, predsjednik*

*2. Tomislav Ciprić*

*3. Franjo Ćuk,*

*4. Ljiljana Alivojvodić*

*5. Dražen Beljo*

*6. Klaudija Kolarević*

*7. Marta Balić*

*8.Josip Dević*

*Odsutni vijećnici: Melita Mijić, Tatjana Vuko-Pejak, Marijan Filić, Zlatko Kvesić, Marijan Balić*

*Utvrđena je nazočnost osam vijećnika.*

*Ostali nazočni: Ruža V. Šijaković, načelnica, Jasmin Budinski, zamjenik načelnice, Katarina Mađarević, pročelnica*

*Zapisničar: Katarina Mađarević*

*Predsjedavajući Dubravko Blašković, predsjednik Općinskog vijeća pozdravio je nazočne, te dao na glasovanje sljedeći:*

***DNEVNI RED:***

1 Usvajanje zapisnika sa 16. sjednice Općinskog vijeća Općine Tovarnik od 22.3.2019.,

2. Izvješće Postaje granične policije za 2018.

3. Prijedlog Odluke o usvajanju izvješća o radu Davatelja usluge

4. Prijedlog odluke o 2. izmjenama Programa poticanja razvoja poduzetništva na području Općine Tovarnik

5. Razno

**Načelnica** traži dopunu Dnevnog reda, pozvala se na čl.31. Poslovnika Općinskog vijeća i predložila : prijedlog Odluke o naknadi zamjenika načelnice Općine Tovarnik koji svoju dužnost obavlja bez zasnivanja radnog odnosa; prijedlog Odluke o imenovanju sudaca porotnik i sudaca porotnika za mladež Općinskog suda u Vukovaru i prijedlog Odluke o imenovanju Povjerenstva za zakup i Povjerenstva za prodaju poljoprivrednog zemljišta, i još jedna točka se dodaje radi zahtjeva za sufinanciranje projekta, prijedlog Odluke o uređenju okoliša spomen obilježja u Ilači

PREDSJEDNIK daje Dnevni red i dopune na glasanje:

*Dnevni red usvojen većinom glasova.*

*(7 vijećnika je glasovalo ZA, 1 suzdržan)*

***AD. 1.***

*Predsjedatelj daje na raspravu i usvajanje Zapisnik sa 16. Sjednice Općinskog vijeća od*

*22.3.2019.*

*Rasprave nije bilo, Predsjedatelj daje Zapisnik na usvajanje:*

*Zapisnik sa 15. sjednice Općinskog vijeća j e d n o g l a s n o je usvojen.*

*( 8 vijećnika je glasovalo ZA)*

***AD.2.***

*Pod točkom 2. Izvješće Donačelnika Postaje granične policije za 2018.*

*Donačelnik je iznio najbitnije, kao npr. da je u 2018. evidentirano 51 kazneno djelo za koje se progoni po službenoj dužnosti, najviše se radilo o kaznenim djelima nezakonitog prebacivanja ljudi preko graničnog prijelaza odnosno pokušaji ilegalnog ulaska u državu, 16 prekršaja protiv javnog reda i mira, držanje pasa bez nadzora, zlouporaba opojnih droga (8), prekršaji u prometu (718); migrantska kriza još traje, te kako dolazi toplije vrijeme, postupanja su sve češća; što se tiče graničnog prijelaza, osobnih automobila je prešlo granicu oko 445.000, a kamiona 225.339, od čega na ulazu oko 98.000 stranih kamiona, a domaćih 7.320, te na izlazu oko 109.000 a domaćih oko 10.000.*

**A.D.3.**

*Pod točkom 3. Prijedlog Odluke o usvajanju izvješća Davatelja usluge*

*Nakon kraćeg pojašnjenja Načelnice, predsjedatelj daje točku na raspravu i usvajanje.*

*Općinsko vijeće donosi:*

***Odluku o usvajanju izvješća Davatelja usluge***

*Odluka donesena j e d n o g l a s n o.*

*( 8 vijećnika je glasovalo ZA)*

**A.D.4.**

*Pod točkom 4. Prijedlog Odluke o II. izmjenama Programa poticanja razvoja poduzetništva na području Općine Tovarnik za 2019.g*

*Zamjenik načelnice je iznio o kojoj se promjeni radi, rasprave nije bilo, predsjedatelj je dao točku na usvajanje.*

*Općinsko vijeće donosi:*

***Odluku o II. Izmjenama Programa poticanja razvoja poduzetništva na području Općine Tovarnik za 2019.***

*Odluka je donesena jednoglasno*

*(8 vijećnika je glasovalo ZA)*

***A.D. 5.***

*Pod točkom 5. Prijedlog odluke o naknadi zamjenika načelnice Općine Tovarnik koji svoju dužnost obavlja bez zasnivanja radnog odnosa (volonterski)*

*Načelnica je opet naglasila da se pozvala na čl.31. Poslovnika Općinskog vijeća, i predložila ovu točku.*

*Predsjedatelj je zaključio da je vijećnik Dražen Beljo napustio sjednicu, ali da je i dalje prisutna većina, odnosno 7 vijećnika.*

*Općinsko vijeće donosi:*

***Odluku o naknadi zamjenika načelnice Općine Tovarnik koji svoju dužnost obavlja bez zasnivanja radnog odnosa (volonterski)***

*Odluka je donesena jednoglasno*

*(7 vijećnika je glasovalo ZA)*

***A.D. 6.***

*Pod točkom 6. Prijedlog Odluke o imenovanju sudaca porotnika i sudaca porotnika za mladež Općinskog suda u Vukovaru*

Načelnica je izvjestitelj, i obrazložila je da je stigao dopis od Županije da se imenuju najmanje 5 sudaca porotnika i sudaca porotnika za mladež, predlaže sljedeće osobe: Iva Dasović, Mirjana Zečević, Nada Grgić, Marija Vidaković-Tulić, Gabrijel Matić.

Predsjedatelj daje točku na glasanje:

*Općinsko vijeće donosi:*

***Odluku o imenovanju sudaca porotnika i sudaca porotnika za mladež Općinskog suda u Vukovaru***

*Odluka je donesena jednoglasno*

*(7 vijećnika je glasovalo ZA)*

**A.D. 7.**

*Pod točkom 7. Prijedlog Odluke o imenovanju Povjerenstva za zakup i Povjerenstva za prodaju poljoprivrednog zemljišta u vlasništvu RH*

Načelnica kao predlagatelj, predložila je sljedeće kandidate, a predsjedatelj pročitao: Katarina Mađarević, Davorin Kosanović, Matej Stipanović, Franjo Ćuk i Ivana Katalenić.

Predsjedatelj daje točku na glasanje:

*Općinsko vijeće donosi:*

***Odluku o imenovanju Povjerenstva za zakup i Povjerenstva za prodaju poljoprivrednog zemljišta u vlasništvu RH***

*Odluka je donesena jednoglasno*

*(7 vijećnika je glasovalo ZA)*

***A.D. 8.****Pod točkom 8. Prijedlog Odluke o uređenju okoliša spomen obilježja u Ilači*

*Načelnica je obrazložila da je ovaj prijedlog hitno ubačen radi podnošenja zahtjeva, za sufinanciranje, Ministarstvu branitelja, za uređenje okoliša oko spomen obilježja.*

Predsjedatelj daje točku na glasanje:

*Općinsko vijeće donosi:*

***Odluku o uređenju okoliša spomen obilježja***

*Odluka je donesena jednoglasno*

*(7 vijećnika je glasovalo ZA)*

***A.D. 9.***

*Predsjedatelj i vijećnik Ćuk su iznijeli još jedan prijedlog, a to je da se sklopi nekakav ugovor da gospodin Bradarić piše o bitnim zbivanjima u Općini.*

*Predsjedatelj je pitao što je sa predmetom Šestak , tj. sa njenim zahtjevom za sufinanciranje doktorskog studija, Načelnica je odgovorila da nije još odlučeno.*

*Sjednica je tonski snimana i završila je u 15:50.*

*ZAPISNIČAR PREDSJEDNIK OPĆINSKOG VIJEĆA*

*Katarina Mađarević Dubravko Blašković*